Philippus, Dei gratia Francorum rex, noverint universi presentes pariter et futuri quod nos civibus Lingonensibus, in burgo episcopali manentibus, eamdem libertatem quam Godefridus et Galterus, Lingonenses episcopi, indulserant cum quibusdam aliis donis quam eisdem dictorum episcoporum liberalitas non injuste concesserat, ad petitionem Manasserii, nunc Lingonensis episcopi, sicut pater noster bonę memorię Ludovicus concessit et scripti sui auctoritate confirmavit, concedimus, et presentis paginę munimine roboramus. Quod ut perpetuam stabilitatem obtineat, presentem paginam sigilli nostri auctoritate ac regii nominis karactere inferius annotato confirmamus. Actum apud Fontem Blaaudi, anno incarnati Verbi M°C°LXXXI°, regni nostri anno secundo, astantibus in palatio nostro quorum nomina supposita sunt et signa. S. comitis Theobaldi, dapiferi nostri. S. Guidonis, buticularii. S. Mathei, camerarii. S. Radulphi, constabularii. Data per manum Hugonis, cancellarii.